OzLabs/hebrew-wiki-articles huggingface dataset:
גבעות ריינבולט

גבעות ריינבולט (באנגלית: Reinbolt Hills) היא קבוצה של גבעות סלעיות, בשוליו המזרחיים של מדף הקרח אמרי, באדמת מק. רוברטסון שבאנטארקטיקה. 

אורך רכס הגבעות 8 קילומטרים.

הגבעות ממוקמות 15 קילומטרים ממזרח לאי גילוק.

== היסטוריה ==
=== גילוי הגבעות ===

הגבעות התגלו ומופו על ידי ג'ון ה. רוסקו (John H. Roscoe) בשנת 1952, בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה, בין השנים 1947–1946.

=== מקור השם ===

הגבעות נקראות על שמו של סגן פרד ל. רייבולט (Fred L. Reinbolt) מצי ארצות הברית, טייס משנה בטיסות הצילום במבצע קפיצה לגובה אשר במסגרתן צולם האזור.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:12498 גבעות ריינבולט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12013&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעות ריינבולט] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=12498&fid=antgeo_119 תצלום לוויין של אזור גבעות ריינבולט]

== הערות שוליים ==

ריינבולט
טקס פרסי האקדמיה הבריטית לקולנוע ה-33

טקס פרסי האקדמיה הבריטית לקולנוע ה-33 שמעניקה האקדמיה הבריטית לאמנויות הקולנוע והטלוויזיה, נערך בשנת 1980, בו הוענקו פרסים לסרטים הטובים ביותר של שנת 1979.

== זוכים ומועמדים ==
=== הסרט הטוב ביותר ===
 מנהטן 
* אפוקליפסה עכשיו
* הסינדרום הסיני
* צייד הצבאים

=== השחקן הטוב ביותר ===
 ג'ק למון – הסינדרום הסיני 
* מרטין שין – אפוקליפסה עכשיו
* רוברט דה נירו – צייד הצבאים
* וודי אלן – מנהטן

=== השחקנית הטובה ביותר ===
 ג'יין פונדה – הסינדרום הסיני 
* מגי סמית' – מלון בקליפורניה
* מריל סטריפ – צייד הצבאים
* דיאן קיטון – מנהטן

=== השחקן הטוב ביותר בתפקיד משנה ===
 רוברט דובאל – אפוקליפסה עכשיו 
* כריסטופר ווקן – צייד הצבאים
* ג'ון הרט – הנוסע השמיני
* דנהולם אליוט – המלאך ג'ק

=== השחקנית הטובה ביותר בתפקיד משנה ===
 רייצ'ל רוברטס – ינקים 
* ליזה אייכהורן – האירופאים
* מריל סטריפ – מנהטן
* מריאל המינגוויי – מנהטן

=== השחקן החדש המבטיח ביותר ===
 דניס כריסטופר – תרגילים בהתבגרות
* גארי ביוסי – סיפורו של באדי הולי
* סיגורני ויבר – הנוסע השמיני
* ריי וינסטון – That Summer

=== הבמאי הטוב ביותר ===
 פרנסיס פורד קופולה – אפוקליפסה עכשיו 
* מייקל צ'ימינו – צייד הצבאים
* וודי אלן – מנהטן
* ג'ון שלזינגר – ינקים

=== התסריט הטוב ביותר ===
 מנהטן - וודי אלן ומרשל בריקמן 
* הסינדרום הסיני - מייק גריי, ט.ס. קוק, ג'יימס ברידג'ס
* צייד הצבאים - דריק ושבורן
* ינקים - וולטר ברנשטיין

== קישורים חיצוניים ==
* [http://awards.bafta.org האתר הרשמי של פרס באפט"א]

== הערות שוליים ==

קטגוריה:טקסי פרס באפט"א
קטגוריה:1980 בממלכה המאוחדת
אלכסנדר אורלוב (איש פיקוד הצבא האדום)

אֶָָלֶכְּסַנְדר גְרִיגוֹריֶיבִיץ' אוֹרְלוֹב (נולד כאבר(ה)ם הרשלבִיץ, ברוסית: Александр Григорьевич Орлов; 11 באוקטובר 1900 - 28 באפריל 1945) היה יהודי סובייטי, שהיה בין מפקדיו הבכירים של הצי הסובייטי במהלך מלחמת העולם השנייה.

== ביוגרפיה==
נולד בעיר אורשה שבפלך מוהילב של האימפריה הרוסית במשפחתו של סוחר הירש אורליקוביץ' אורליקוב. את הקריירה הצבאית שלו החל כמלח בקבוצת הגנת המטה של צי המלחמה על נהר וולגה בדצמבר 1918 אז גם התחילה השתתפותו במלחמת האזרחים ברוסיה בה נלחם ב. ב-1921 נהיה למדריך חינוך בלשכת גיוס של בוברויסק וראש פלוגת הצוות הימי המרכזי. מ-1923 עד 1928 למד במכללה הגבוהה להנדסה הימית על שמו של דזרז'ינסקי.

מדצמבר אותה השנה עד לנובמבר 1931 שירת כמהנדס-מכונאי באוניית מערכה "הקומונה הפריסאית". מנובמבר ועד לדצמבר 1933 למד בפקולטה לבניית ספינות של האקדמיה הצבאית-ימית על שמו של וורושילוב. ב-1933 מונה להיות מפקד החלק החשמלי-מכני של סיירת "הקווקז האדום".

ב-1935 מונה לעוזר מכונאי של הספינה המובילה וב-1937 התמנה למפקד המחלקה החמישית של מטה הצי של הים השחור. מספטמבר אותה השנה ועד לינואר 1938 נהיה לעוזר מנהל מחלקת הנמלים במנהלת הכוחות הימיים ובהמשך ועד סוף חייו היה מנהל המחלקה הטכנית המרכזית של הצי הסובייטי.

בספטמבר 1940 עמד בראש הוועדה להסמכת מפעלים באזור לייפאיה. ב-4 ביולי אותה השנה קיבל דרגת "מהנדס קונטר-אדמירל" המקבילה לאלוף הצי וב-22 בינואר 1944 מונה לדרגת תת-אדמירל.

נהרג בתאונה אווירית ב-28 באפריל 1945. נקבר בבית העלמין נובודוויצ'יה.

==משפחתו==
היה נשוי למריה, בתו ויקטוריה הייתה חוקרת גאוגרפיה באוניברסיטת מוסקבה.

==הערות שוליים==

קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום
קטגוריה:מעוטרי עיטור נחימוב
קטגוריה:מקבלי עיטור הכוכב האדום
קטגוריה:מקבלי עיטור המלחמה הפטריוטית הגדולה
קטגוריה:אדמירלים סובייטים
קטגוריה:אדמירלים יהודים
קטגוריה:סובייטים שנולדו ב-1900
קטגוריה:סובייטים שנפטרו ב-1945
ים המלך הוקון השביעי

ים המלך הוקון השביעי (באנגלית: King Haakon VII Sea; בנורווגית: Kong Haakon VII Hav) הוא ים שולי באוקיינוס הדרומי לחופה המזרחי של מזרח אנטארקטיקה. שם זה לא הוכר רשמית. 

== גאוגרפיה ==
הארגון ההידרוגרפי הבינלאומי (IHO), הנחשב לסמכות לאישור שמות של ימים ואוקיינוסים, לא אישר את שמו של ים זה. טיוטה משנת 2002, בה מופיע שם הים טרם אושרה, ולכן השם אינו מופיע באטלס נשיונל גאוגרפיק. 

ים המלך הוקון השביעי נמצא בין ים ודל לבין ים לאזארב, למול חוף הנסיכה מרתה, בין כף נורווגיה לבין מדף הקרח פימבול (הגבול המערבי של ים לאזארב). 

נורווגיה, שאינה מכירה בקיומו של ים לאזארב (המוכר על ידי רוסיה בלבד), רואה בו חלק מים המלך הוקון השביעי, ולכן ים המלך הוקון השביעי משתרע גם לכל אורך חוף ארץ המלכה מוד, עד קרחון שינאן, בקצה המזרחי של חוף הנסיך אולף. 

הים מכוסה בקרח ברוב ימות השנה. 

האזור הוא בית גידול חשוב עבור כלבי ים רוס.

== היסטוריה ==
=== גילוי האזור ===
ב-27 בינואר 1820 האדמירל מהאיפריה הרוסית פביאן גוטליב פון בלינגסהאוזן, שט בשטח ים הוקון השביעי, לאורכו של מדף הקרח פימבול, וראה לראשונה את חוף הנסיכה מרתה. 

=== מקור השם ===
הים נקרא על שמו של הוקון השביעי, מלך נורווגיה, המלך הראשון של נורווגיה לאחר שזו נפרדה משוודיה. שמו של הים ניתן לו על ידי קרטוגרפים נורווגים.

== לקריאה נוספת ==
<div class="mw-content-ltr">• Beau Riffenburgh, [https://books.google.co.il/books?id=fRJtB2MNdJMC&pg=PA816&lpg=PA816&dq=%22King+Haakon+VII+Sea%22&source=bl&ots=dngX1qkLGo&sig=ACfU3U0SqYkyTuIuywFcMziQ0NPobuQD9Q&hl=en&sa=X&ved=2ahUKEwjCnMuvh8niAhVLJlAKHRuiDwo4FBDoATABegQICBAB#v=onepage&q=%22King%20Haakon%20VII%20Sea%22&f=false Encyclopedia of the Antarctic, Volume 1], P 816</div>

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=7733&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR ים המלך הוקון השביעי] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:אנטארקטיקה: גאוגרפיה
מלך הוקון השביעי
מלך הוקון השביעי
קטגוריה:האזור האנטארקטי
קטגוריה:מזרח אנטארקטיקה
גינונגגאפ

במיתולוגיה הנורדית גינונגגאפ (מנורדית עתיקה: Ginnungagap; משמע ״התהום הפעורה״ או ״הריק הפעור״) הוא המישור הבראשיתי בו נוצר העולם.

== אטימולוגיה ==
ישנם מספר הסברים מתחרים למקור השם. על פי ההסבר הראשון, ״Ginnunga״ נלקח מפועל שמשמעותו ״לפעור״ (gap). עם זאת, פועל משורש זה מופיע רק פעם אחת במקורות בנורדית עתיקה, באדה הפואטית, בשורה "gap var ginnunga״ (תורגם על ידי שאול טשרניחובסקי ל״אַךְ תְּהוֹם פּוֹעֶרֶת פֶּה״).
החוקרת אורסולה דרוקנה טוענת שהמילה ״ginunga״ הושאלה מגרמנית עילית עתיקה. תאוריה מתחרה מתבוננות בתחילית ginn-, שמשמעותה ״מאוד״ או ״ביותר״ בנורדית עתיקה. על פי תאוריה זו ניתן לתרגם את המילה Ginnungagap ל"מרחב קסום/יצירתי מאוד".

== מיתוס הבריאה ==
בסיפור בריאת העולם הנורדי, גינונגגאפ הוא הריק הבראשיתי. ב"הטעיה של גילבי" (Gylfaginning), החלק הראשון לאחר הפרולוג באדה הפרוזאית, מסופר שגינונגגאפ גבלה בצפון בכפור של ניפלהיים ובדרום בארצם החמה של ענקי האש, מוספלהיים. תהליך הבריאה החל כשקרח, גשם ורוחות מניפלהיים פגשו ניצוצות ממוספלהיים.

== מיקום גאוגרפי ==
ישנן עדויות לחיפושים של קרטוגרפים סקנדינבים אחר המקום הפיזי אשר נתן השראה לסיפור הבריאה כבר במאה ה15. טקסט המתוארך למאה זו גורס כי גינונגגאפ נמצא בין גרינלנד לוינלנד ואילו טקסט אחר מאותו הזמן מתייחס לגינונגגאפ כמילה הנורדית שתרגומה המילולי הוא ״תהום בצפון הרחוק״.
במאה ה17 בישוף איסלנדי השתמש במילה גינונגגאפ על מנת לתאר גוף מים צר המפריד בין חלקה הדרומי של גרינלנד לאמריקה (כנראה האי באפין). מקובל לחשוב שהבישוף התייחס בדבריו למצר דייוויס.

== בתרבות הפופולרית ==
גינונגגאפ מופיעה ביקום הבדיוני של מארוול כמקום של חשכה וכאוס. בגינונגגאפ נוצרו אלים עתיקים, שדים וענקי כפור והוא היה קיים עוד לפני היווצרות העולם.

== קישורים חיצוניים ==
*תרגומי שאול טשרניחובסקי [http://benyehuda.org/tchernichowsky/edda_icelandic.html מן האדה האיסלנדית] בפרויקט בן-יהודה.
* 

== הערות שוליים ==

קטגוריה:מיתולוגיה נורדית
קטגוריה:פגאניזם גרמאני
בחירות בזק

בחירות בזק (באנגלית: Snap election) הן מהלך של הקדמת הבחירות, שבו מוכרזת עריכת בחירות (לפרלמנט, לנשיאות, לראשות הממשלה וכדומה) מוקדם מהמועד הרגיל שנקבע בחוק המסדיר את הבחירות, על פי החלטה של גוף נבחר (הפרלמנט, ראש הממשלה וכדומה), שלו נתונה סמכות לעשות זאת.

בחירות בזק מוכרזות כאשר בעל הסמכות להכריז עליהן סבור שתוצאותיהן ייטיבו איתו בהשוואה למצבו הנוכחי. דוגמה: בממשלה המבוססת על קואליציה יכריזו ראש הממשלה או הפרלמנט על בחירות בזק כאשר הם סבורים שהבחירות יביאו לקואליציה יציבה יותר. מניע נוסף לבחירות בזק הוא קבלת הכרעת הבוחרים בסוגיה חשובה העומדת על הפרק (במקומות שבהם לא קיים למטרה זו המנגנון של משאל עם).

היוזמה לבחירות בזק היא של הפוליטיקאים, בשונה מבחירות הדחה, שאותן יוזם ציבור הבוחרים, הנבחרים בבחירות בזק יכהנו במשך קדנציה שלמה, בשונה מבחירות ביניים, שבהן הכהונה היא עד סוף הקדנציה שנותרה.

מאחר שהסמכות להכריז על בחירות בזק היא בדרך כלל בידי נבחר הציבור המכהן (או נבחרי הציבור המכהנים), יש בהכרזתן יתרון למפלגות השלטון המכריזות עליהן. עם זאת, בחירות בזק יכולות גם לחזור כבומרנג על ראשו של נציג הציבור המכהן וכתוצאה מכך יהיה צמצום ברוב שבידיו או אפילו האופוזיציה יכולה לזכות ברוב או לצבור כוח משמעותי.

==בחירות בזק בישראל==
בישראל הסמכות להכרזה על בחירות בזק לכנסת נתונה לכנסת, היכולה לחוקק חוק המורה על פיזורה ועל הקדמת הבחירות, וכן לראש הממשלה, שבהסכמת נשיא המדינה רשאי להוציא צו לפיזור הכנסת. 

אחרי הבחירות לכנסת העשרים ואחת נתן נשיא מדינת ישראל את המנדט להקמת קואליציה ליו"ר הליכוד בנימין נתניהו, ואחרי שכשל בהקמת ממשלה הכנסת חוקקה את חוק התפזרות הכנסת העשרים ואחת, והבחירות לכנסת העשרים ושתיים נקבעו ל־17 בספטמבר 2019. גם בכנסת זו נתניהו ובני גנץ יושב ראש מפלגת כחול לבן לא הצליחו להקים ממשלה והכנסת, פיזרה את עצמה, הבחירות לכנסת העשרים ושלוש נקבעו ל-2 במרץ 2020, ו' באדר ה'תש"ף בזמן שבו התפרצה מגפת הקורונה בישראל, גם בכנסת הזו בנימין נתניהו קיבל ראשון את המנדט להקמת הממשלה, ממשלת ישראל נכנסה למצב חירום, ב־17 במאי 2020 הוקמה ממשלת אחדות לאומית וממשלת חילופים בעלת שני ראשי ממשלת ישראל בנימין נתניהו ראש ממשלת ישראל בנימין גנץ ראש ממשלת ישראל החלופי, והוקם קבינט הקורונה, בכך הסתיימה תקופה המשבר הפוליטי בישראל (2019–2022).

== הערות שוליים ==

קטגוריה:דמוקרטיה ישירה
קטגוריה:בחירות
סבסטיאן לייטנר

סבסטיאן לייטנר (בגרמנית: Sebastian Leitner; 1919–1989) היה פרשן גרמני ומדען פופולרי.
== חייו ==
לייטנר נולד בזלצבורג. כסטודנט בווינה, הוא הוחזק במעצר על ידי הנאצים ב-1938 בשל התנגדותו לסיפוח אוסטריה לגרמניה רבתי. מאוחר יותר הוא עבר לפרנקפורט כדי ללמוד משפטים, אבל הוא גויס על ידי הורמאכט בשנת 1942. אחרי שבילה כמה שנים במחנה שבויים סובייטי, הוא חזר לגרמניה ב-1949 והתחיל בקריירה כפרשן. אשתו הייתה העיתונאית והסופרת האוסטרית תיאה לייטנר.

תחילה התמקד בנושאים משפטיים וסוציולוגיים, אך לאחר מכן הוא לקח נושאים רפואיים ופסיכולוגיים כנושא שלו. ספרו So lernt man lernen (איך ללמוד כדאי ללמוד), מדריך מעשי לפסיכולוגיה של הלמידה, הפך לרב מכר. בספר זה מצוטט לעיתים קרובות תיאור מערכת לייטנר שלו, אשר משתמשת בכרטיסי זיכרון לצורך למידה באמצעות שינון בסירוגין.

== ספרים ==
* So lernt man lernen. Der Weg zum Erfolg (איך ללמוד כדי ללמוד. הדרך להצלחה) פרייבורג איי. בר. 1972/2003, [https://www.google.com/search?tbm=bks&q=isbn:3451050609 ]
* So lernt man leben (איך ללמוד לחיות), מנצ'ן 1974, דרואמר קנאור [https://www.google.com/search?tbm=bks&q=isbn:3426045710 ]

== ראו גם ==
* הרמן אבינגהאוס
*ססיל אלק מייס

== הערות שוליים ==

קטגוריה:מדענים גרמנים
קטגוריה:פרשנים
קטגוריה:גרמנים שנולדו ב-1919
קטגוריה:גרמנים שנפטרו ב-1989
אסאדור בחריאן

אסאדור בֵּחֵריאן (ביוונית: Ασαντούρ Μπαχαριάν, בארמנית: Ասատուր Բահարյան, בכתב לטיני – לפעמים Asantour Bacharian, 1924 אתונה – ספטמבר 1990 אתונה) היה צייר וגרפיקאי יווני ממוצא ארמני.

==ביוגרפיה==
אסאדור בחריאן נולד באתונה בשנת 1924. הוא גדל בין פליטים שהתיישבו באתונה בין מלחמות העולם. את שיעורי הציור והליטוגרפיה הראשונים קיבל מהאמן אותון פרבולרקיס. היה חבר במחתרת האנטי-נאצית
בימי הכיבוש האיטלקי והגרמני ביוון. הוא למד בבית הספר לאמנויות יפות באתונה אצל המורים אומברטוס ארגירוס ודימיטריוס ביסקיניס.
בעקבות השקפותיו הפוליטיות הוא נעצר בשנת 1945 והושלך לבתי כלא שונים לתקופות ארוכות למשך 15 שנה. בכלא עסק באמנות וציוריו הוצגו לראשונה בסלון לאמנים צעירים בגלריית "זיגוס" באתונה בשנת 1958.
בשנים 1961–1967 לימד בחריאן יישומים גרפיים בבית הספר וקאלו באתונה. ב-1962 פתח סוכנות לפרסום בשם "הזמן" (Ώρα - "אורה" - בתרגום מילולי "שעה") ואחר כך בשנת 1969, תחת משטר הכת הצבאית הימנית (1974-1967), ייסד את המרכז בעל אותו השם לתרבות ולאמנות שפעל בככר סינטגמה (רחוב קסנופונטוס 7) אתונה למשך עשרים שנה. שם ארגן בחריאן מפגש שנתי של יוצרים צעירים למשך עשרים שנות קיומו של המרכז. בשנים הראשונות עשה זאת תוך כדי התמודדות עם הצנזורה הממשלתית. המרכז שמר על מגמה מתקדמת ואירח מאות תערוכות לאמנות חזותית, סמינרים, ערבי קונצרטים, דקלום והקראות, הצגות תיאטרון וכו', ופרסם ביטאונים ("כרוניקון") בתחום התרבות.
במרכז זה הציגו תערוכות אמנים כמו דיאמנטיס דיאמנטופולוס ואחרים. המרכז נועד לפי דעתו של בחריאן לקדם את תיקון החברה, את החופש המוחלט של המחשבה, הידע והיצרתיות.

בחריאן נפטר באתונה בשנת 1990.

==יצירתו==
ציוריו בשנות ה-60 תיארו לפעמים בצבעים קודרים, בצבעי שמן, סצנות ריאליסטיות מחיי האסירים בבתי הכלא, מכונות, מראות פנים של בתים. מאוחר יותר הוא חזר לצייר בצבעי מים ועסק בנושאים מגוונים כמו נופים, דמויות אדם, סצנות תוך יצירת אווירה שירית ותוך שליטה בצבעים.
תערוכתו האחרונה בשנת 1988 כלל ציורי נופים בצבעי שמן.
בשנים 1983–1989 יחד עם דימיטרה צוחלו ייסד וניהל את המרכז אפופסי ("מראֶה") לספרות ולאמנות.
בחריאן הציג בסך הכל ב-38 תערוכות יחיד והשתתף בעוד תערוכות קיבוציות ביוון ובעולם.
בשנת 1987 הוזמן בחריאן על ידי המכון לציורים בצבע מים של אירופה בבריסל כנציג אל האומנים היוונים בתערוכה של אמנים אירופיים.
בחריאן עסק גם באיור ספרים, בליטוגרפיה, פרסומות וגרפיקה ובכתיבת מאמרי בקורת אמנות בעיתונים ומגזינים.

====מבחר ציורים====
*הר מושלג
*אגם מרתון
*כלא (1972)
*ליקבטוס
*נוף

==הנצחה==
*בשנים 2003–2004 אורגנו תערוכות עם יצירותיו לזכרו באתונה, סלוניקי ופטרס.

==ספרים==
*1985 - עם דמטרה צוחלו - "התפאורה בתיאטרון היווני החדש"

==לקריאה נוספת==
*Constantin Prut - Dicționar de artă modernă Editura Albatros, București, 1984 (קונסטנטין פרוט - לקסיקון לאמנות מודרנית) 

==קישורים חיצוניים==
* [http://www.nationalgallery.gr/en/painting-permanent-exhibition/painter/baharian-asadour.html ציורי בחריאן בהגלריה הלאומית היוונית באתונה עם ביוגרפיה קצרה]
* [http://dp.iset.gr/artist/view.html?id=1409 אתר המכון היווני לאמנות עכשווית] 2016-2012
* [http://www.nikias.gr/eng/product/Bacharian-Asantour ביוגרפיה קצר באתר היווני ניקיאס]
* [https://www.elculture.gr/blog/baxarian-2012/ על תערוכה בשנת 2012]

==הערות שוליים==

קטגוריה:ציירים יוונים
קטגוריה:ציירים ארמנים
קטגוריה:יוונים ממוצא ארמני
קטגוריה:אסירים פוליטיים
קטגוריה:מורים לאמנות
קטגוריה:ילידי 1924
קטגוריה:יוונים שנפטרו ב-1990
דג תנין מפוספס

דג תנין מפוספס (שם מדעי: Lepisosteus oculatus) הוא מין של דג קדום בן למשפחה דגי תנין המצוי בביצות אגמים של אמריקה הצפונית.
== מאפיינים ==
לדג זה לסת ארוכה וכפופה בעלת שורת שיניים חדות הבולטות מחוץ לפה. הוא מגיע לאורך 0.6-0.9 מטר ולמשקל 1.8-2.7 ק"ג. צבע הדג צהוב-אפור ומנומר בנקודות חומות עד שחורות. הסנפירים שלו קטנים יחסית והגוף מוארך ומיושר עם זנב רחב בקצה. הקשקשים שלו רחבים מזכירים מעט שריון.

תפוצת הדג היא במים מתוקים רדודים בין אונטריו, קנדה עד לטקסס ומזרחה עד לנהר אפאלאצ'י (Apalachicola River) ולחופי מפרץ מקסיקו שבפלורידה. הוא נפוץ במיוחד בנהר המיסיסיפי ויובליו, אך הוא שוכן בעיקר במים רדודים ולעיתים גם בקרבת היבשה. בשונה מדגים אחרים הוא בעל יכולת לנשום מחוץ למים למשך זמן קצר, מה שעוזר לו בתנאי התייבשות.

דג זה הוא טורף ממארב מבין צמחי מים וסלעים לטרף קטן כמו מיני דגי גרם קטנים כמו גמבוזאים ומיני חמנוניים וכן חסילונים. דג זה ניזון בעיקר ממינים הניזונים מדגים צמחוניים והוא מתחרה בכך עם קרובו - המין קשות-סנפיר.

נקבות דגי התנין מטילות בין 13,000-20,000 ביצים מתחת למים מוסתרות בין צמחייה מימית ועלים.

דג התנין הוא מין של דג נוי נפוץ באקווריומים גדולים.

==קישורים חיצוניים==

* [https://davidson.weizmann.ac.il/online/sciencenews/%D7%94%D7%93%D7%92-%D7%A9%D7%94%D7%90%D7%91%D7%95%D7%9C%D7%95%D7%A6%D7%99%D7%94-%D7%A9%D7%9B%D7%97%D7%94?utm_source=facebook&utm_medium=social&utm_campaign=website&utm_content=photo&fbclid=IwAR3DipaU_xuHyNCQrw0xrYn7DCNZlLHLLjV32xjgW2XiA9pPh5SGFVWtdHc_aem_ATAWEiuIHGKF7OcDSHgB7Az-OsWmIkv5YZLn2hAXQ8kdjT6zwiZCcLAx20ePTJIRmxbFCpxncXC6AMg6SR75KG3W על דג התנין המפוספס] באתר מכון דוידסון, 13 באפריל 2024

== הערות שוליים ==

קטגוריה:טקסונים שתוארו בידי אלכסנדר וינצ'ל
קטגוריה:דגי תנין
קטגוריה:בעלי חיים שתוארו ב-1864
קטגוריה:ארצות הברית: דגי מים מתוקים
פוטו חקיין

פוטו חקיין (שם מדעי: Pseudopotto martini) הוא מין של פרימט קטן ממשפחת הלוריסיים הקרוב לפוטו מצוי אך הופרד ממנו ב-1996 וכיום (2019) מהווה מין יחידי בסוגו. הוא חי ביערות מערב אפריקה. מה חוקרים גם טוענים שצריך להפרידו למשפחה עצמאית.

מין פוטו זה קרוב לפוטו המצוי אך הופרד ממנו. מין זה כמעט שלא נחקר אם כי הוא ידוע ממספר עורות מקמרון ואולי גם מניגריה. החוקר ג'רמי שוורץ סיווג את מין זה בהסתמכות על מספר הבדלים בינו לפוטו המצוי: זנב ארוך יותר, מספר זיזים קטנים בחוליות העורך והחזה, עמוד שדרה קצר יותר, עיקולים במפרקי הזרוע ושקע בגולגולת בארובת העין וכן מספר הבדלים בשיניים הטוחנות. כמו כן המין החדש נחשב לקטן יותר, אם כי לא בהרבה מהפוטו המצוי.

מדענים רבים לא רואים בהבדלים אלה הוכחה למין חדש ולא כולם מצאו את התכונות אותם סיווג שוורץ בבדיקותיו.

מין פוטו זה לא נראה בטבע אך הוא נפוץ ביערות הגשם של קמרון, ככל הנראה בקרבת הפוטו המוכר. הוא פעיל בלילה ומחפש לעצמו מזון המורכב הן מהחי והן מהצומח, לרבות מינים של זחלים רעילים. כנרה שזיזי העצם סביבו משמשות אותו להתגוננות מטורפים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אלברט שוורץ
קטגוריה:לוריסיים
קטגוריה:יונקים יחידים בסוגם
קטגוריה:קמרון: יונקים
קטגוריה:בעלי חיים שתוארו ב-1996
קטגוריה:יונקים ביערות הגשם האפריקאים
Messy Little Raindrops

Messy Little Raindrops (בעברית: טיפות גשם קטנות) הוא האלבום השני של זמרת הפופ הבריטית שריל. האלבום יצא לאור ב-29 באוקטובר 2010, על ידי חברת התקליטים פולידור רקורדס.

==רקע==
קול ספירה בראיון שנערך בתוכנית של אלן קאר שהחלה להקליט את האלבום בתחילת חודש פברואר 2010. בהמשך החלה לעבוד will.i.am, אשר עבד איתה מאלבום הבכורה שלה .

ב-14 באוקטובר, חשפה קול את עטיפת האלבום ורשימת השירים שלו. קול ספירה גם ששמו של האלבום הגיע מתוך השיר שנמצא באלבום שנקרא "Raindrops".

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)
|כסף
|200,000
|-
!אירלנד (IRMA)
|פלטינה
|15,000
|-
| colspan="3" | <small>מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:אלבומי שריל קול
קטגוריה:אלבומים באנגלית
קטגוריה:אלבומים שהגיעו למקום הראשון במצעד האלבומים הבריטי
פוטו זהוב

פוטו זהוב (שם מדעי: Arctocebus) הוא סוג של פרימט שבו מינים ממשפחת הלוריסיים המצוים בטבע ביערות גשם במערב אפריקה סביב קמרון, ניגריה והרפובליקה הדמוקרטית של קונגו. הם קרובי הפוטו המצוי והפוטו החקיין מאותו אזור.
== מאפיינים ==
לבני הסוג פרווה זהובה עם זרועות ארוכות, פנים גדולות עם עיניים קדמיות גדולות המותאמות לחשיכה, אוזניים עגולות וחוטם מחודד, מה שמזכיר מעט דוב ונתן להם את שמם הגרמני: "Bärenmaki" - "דוב למור". אורכם 22–30 ס"מ בממוצע ומשקלם עד חצי קילוגרם.

הפוטויים הם פעילי לילה החיים בין העצים ויוצאים לציד חרקים שונים, בעיקר זחלים וכן פירות. הם חוטפים את הטרף בעזרת ידיהם הקדמיות הזריזות. הם חיים לבדם למעט בעונת הרבייה, אז זכר אחד מנסה להזדווג עם מספר גדול של נקבות. הנקבות ממליטות תוך 130 יום גור אחד ההופך לעצמאי תוך 8–10 חודשים. אורך חיי הפוטו יכולים להגיע ל-13 שנה.

===מינים===
*פוטו זהוב קלבארי (Arctocebus calabarensis)
*פוטו זהוב מצוי (Arctocebus aureus)

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1863
קטגוריה:טקסונים שתוארו בידי ג'ון אדוארד גריי
קטגוריה:לוריסיים
בזון הצווארון

בזון הצווארון (שם מדעי: Microhierax caerulescens) הוא מין של דורס קטן ממשפחת הבזיים המצוי לאורך דרום-מזרח אסיה. הוא שייך לסוג בזון (Microhierax) הקרוב למיני הסוג בז, אליו היה שייך במקור.

==תיאור==
בזון זה קטן מאוד ואורכו 15-18 ס"מ בממוצע ומשקלו 30-50 גרם. הבזון בעל נוצות גוף אדומות, זנב כנפיים וראש שחורים. ופנים, עורף וחזה לבנים. סביב העיניים ישנה מסיכה שחורה עבה. המקור צהוב ומעוקל ותחתיו סנטר אדמוני. כנפי הבז מצוידות לתעופה ביערות סבוכים בהם חי והזנב ארוך כדי לעזור בתמרון.

==אזורי מחיה ותזונה==
הבזון מצוי בעיקר סביב יערות ממוזגים וכן בחורשים ומדרונות הרים וגבעות בתחומי תפוצתו, לעיתים רבות סביב מקורות מים. הוא חי סביב 200-800 מ' ולעיתים עד 1,700 מ'. הוא נפוץ במדינות הבאות: צפון הודו, בנגלדש, בהוטן, קמבודיה, לאוס, נפאל, מיאנמר, תאילנד, וייטנאם ומלזיה.

הבזון הוא צייד מהיר של עופות אחרים, גוזלים וחרקים גדולים עליהם הוא מתביית בטפריו החזקים.

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:בזיים
קטגוריה:הודו: עופות
קטגוריה:מיאנמר: עופות
קטגוריה:תאילנד: עופות
קטגוריה:עופות יערות הגשם של דרום-מזרח אסיה
קטגוריה:בעלי חיים שתוארו ב-1758
כריסטיאן בורחה

כריסטיאן אלכסיס בורחה גונסאלס (בספרדית Cristian Alexis Borja Gonzales) הוא כדורגלן קולומביאני המשחק בעמדת המגן השמאלי בקבוצת ספורטינג בראגה מליגת העל הפורטוגלית.

==קריירת מועדונים==
החל את הקריירה שלו בפלייאוף בשנת 2015 של הליגה השנייה במדי קורטולואה. הוא הצליח להעפיל עימה לליגה הבכירה ובשנת הבכורה שלו היה מהשחקנים הבולטים בקבוצה, מה שגרם להתעניינות של מספר קבוצות בכירות. הושאל ב-2016 לאינדפנדיינטה סנטה פה והיה חלק מהקבוצה שגם התמודדה בגביע הליברטאדורס. את הקפיצה אל מחוץ למדינה ערך בינואר 2018, כאשר טולוקה רכשה אותו. את הבכורה ערב בגביע המקסיקני ב-24 בינואר, כשקבוצתו הפסידה 1–2 לסנטוס לגונה. את שערו בראשון כבש ב-6 במאי מול מורליה בתיקו 2-2 שהעלה את קבוצתו לחצי הגמר של הפלייאוף.

===המעבר לאירופה===
==== ספורטינג ליסבון ====
ב-24 בינואר 2019, הודיעה ספורטינג ליסבון על רכישת 80% מכרטיסו של בורחה תמורת 3.1 מיליון יורו. את הבכורה ערך ב-6 בפברואר בהפסד 1–2 ליריבה העירונית בנפיקה ליסבון במסגרת הגביע. בסך הכול שיחק בורחה 14 משחקים בחצי העונה הראשונה שלו, 11 מתוכם בליגה והפגין יכולת לא רעה לעונת בכורה.

==== ספורטינג בראגה והשאלה לאלניהספור ====
ב-1 בפברואר 2021 חתם בורחה בספורטינג בראגה. במשך כחצי שנה שיחק בורחה במדי הקבוצה, עד שעבר בהשאלה לקבוצת אלניהספור מליגת העל הטורקית. בטורקיה שיחק הקולומביאני ב-33 משחקים ופתח ב-29 בהרכב, כבש ובישל שער וסיים את דרכו במדינה לאחר עונה ממוצעת ביותר. ב-1 ביולי 2022 חזר בורחה לספורטינג בראגה, וב-18 בינואר 2024 כבש את שער הבכורה שלו במועדון בניצחון 1–2 על פמליקאו במסגרת המחזור ה-18 בליגה<ref></ref>.

ב-20 ביוני 2024 הודיעה ספורטינג בראגה על שחרורו.

==נבחרת לאומית==
בורחה זומן לנבחרת קולומביה עד גיל 23 שהתכוננה לאולימפיאדת ריו ושיחק בשני משחקי הפלייאוף מול הנבחרת המקבילה של ארצות הברית. קולומביה העפילה ובורחה שותף באולימפיאדה בשני משחקים נוספים מתוך הארבעה שקיימה קולומביה, שהגיעה עד לרבע הגמר. ב-28 באוגוסט 2018 קיבל זימון בכורה לנבחרת הבוגרת על ידי המאמן הזמני, ארתורו רייס, לקראת צמד משחקי הידידות מול ו. ב-7 בספטמבר ערך את הבכורה מול כשפתח בהרכב והיה מהבולטים בניצחון 1–2. נכלל על ידי המאמן קרלוס קיירוש לסגל הסופי שנסע לקופה אמריקה 2019.

==תארים והישגים==
;אינדפנדיינטה סנטה פה
* אליפות קולומביה: (קלאוסורה)
* הסופר קאפ הקולומביאני: 
* גביע סורוגה בנק: 

;ספורטינג ליסבון
* אליפות פורטוגל: 
* הגביע הפורטוגלי: 
* גביע הליגה הפורטוגלית: 

;ספורטינג בראגה
* הגביע הפורטוגלי: 

==קישורים חיצוניים==

==הערות שוליים==

קטגוריה:כדורגלנים קולומביאנים
קטגוריה:מגני כדורגל קולומביאנים
קטגוריה:כדורגלני אינדפנדיינטה סנטה פה
קטגוריה:כדורגלני ספורטינג ליסבון
קטגוריה:כדורגלני דפורטיבו טולוקה
קטגוריה:כדורגלני ספורטינג בראגה
קטגוריה:כדורגלני אלניהספור
קטגוריה:כדורגלני נבחרת קולומביה
קטגוריה:כדורגלנים קולומביאנים באולימפיאדת ריו דה ז'ניירו (2016)
קטגוריה:כדורגלני קופה אמריקה 2019
קטגוריה:ספורטאים זרים במקסיקו
קטגוריה:ספורטאים זרים בפורטוגל
קטגוריה:ספורטאים זרים בטורקיה
קטגוריה:קולומביאנים שנולדו ב-1993
בז יערות מפוספס

בז יערות מפוספס (שם מדעי: Micrastur ruficollis) הוא מין של בז מתת-משפחת בזי יערות החי באזורים הטרופיים של אמריקה המרכזית והדרומית.

מין בז זה מגיע לאורך 31–39 ס"מ ולמשקל 150–225 גרם. הבז בעל נוצות מפוספסות לאורך החזה והבטן עם פלג גוף עליון חום-אדמדם והצוואר בעל פס אדום רחב. ראש הבז אפור עם פנים צהובות ועיניים גדולות ושחורות גדולות. המקור המעוקל ארוך יחסית. המקור העליון אפור אך התחתון צהוב. בז זה בעל רגליים ארוכות וצהובות המסתיימות בטפרים חזקים ושחורים. חלק מתת-המינים בעלי פולימורפיזם.

בז זה מצוי מדרום מקסיקו, לאורך אמריקה המרכזית ביערות גשם ויערות נוספים עד לאגן האמזונאס. הוא מצוי גם בתוך האיים האנטילים. בקולומביה הוא מצוי בעיקר ברמות גבוהות של יער ראשוני בגובה 1,000-1500 מטר. הבז דואה מעל היער בחיפוש אחרי עופות אחרים, יונקים כמו מכרסמים ויונקים שוכני עצים כמו אופוסומיים וכן קשקשאים. הוא עט על הטרף ממארב או מנצל טרף פגיע, למשל תפוס במלכודת. הבז גם חוטף מינים הבורחים מנמלי גדוד ומשתמש בחקיינות אגרסיבית, באמצעות קולו.

==תת-מינים==
* Micrastur ruficollis guerilla
* Micrastur ruficollis interstes
* Micrastur ruficollis zonothorax
* Micrastur ruficollis concentricus
* Micrastur ruficollis ruficollis
* Micrastur ruficollis olrogi

==קישורים חיצוניים==

==הערות שוליים==

קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:בזיים
קטגוריה:פנמה: עופות
קטגוריה:גואטמלה: עופות
קטגוריה:קולומביה: עופות
קטגוריה:עופות יער האמזונאס
בז אדום ראש

בז אדום ראש (שם מדעי: Falco chicquera) הוא מין עוף דורס מהסוג בז שבמשפחת הבזיים החי ברחבי אפריקה, הודו ואיראן. 

אורכו של הבז 30–36 ס"מ ומוטת כנפיו 85 ס"מ. הוא בעל ראש כתום, עיניים ומקור צהובים ולחיים, סנטר, צוואר וחזה לבנים. הכנפיים והזנב אפורים למעט הקצוות השחורים, והבטן מפוספסת בשחור-לבן. הרגליים צהובות ובעלות טפרים מחודדים ושחורים. שני הזוויגים דומים במראם אך הזכרים מעט קטנים מהנקבות.

תפוצת הבז היא במדבריות, תת-מדבר וסוואנות יבשות ברחבי אפריקה ודרום הודו ואיראן, לעיתים רבות סמוך לדקליים מהמין Borassus aethiopum. הבזים נמצאים לפעמים סמוך ליערות פתוחים בקרבת מים. הבזים של הודו שוכנים במגוון אזורים פתוחים והם נודדים בחורף לסרי לנקה.

הבזים עפים בזוגות וגם צדים יחדיו, בדרך כלל בשעות השחר ובין הערביים. הם צדים עופות כמו דרוריים, נחליאליים, סבכיים, חטפיתיים, זרזיריים, כמה מיני תורים ויונים, קוקיתיים, חופמאים שונים, סנוניות, רליות, שלדג לבן חזה וכן מספר מיני עטלפים. בנוסף הם יחטפו טרף לטורפים אחרים.

זוג הבזים יקנן יחדיו בצמרות דקלים או עצי מנגו בקן עשוי מזרדים, לעיתים קן שהיה שייך לעורבים קודם, ובתוכו הנקבה מטילה 3–5 ביצים הבוקעות תוך 32–34 יום.

תת-מינים:
* Falco chicquera chicquera
* Falco chicquera ruficollis
* Falco chicquera horsbrughi

==קישורים חיצוניים==

==הערות שוליים==

קטגוריה:טקסונים שתוארו בידי פרנסואה מארי דודין
קטגוריה:בזיים
קטגוריה:קניה: עופות
קטגוריה:הודו: עופות
קטגוריה:איראן: עופות
קטגוריה:בעלי חיים שתוארו ב-1800
פתן חום מזרחי

פתן חום מזרחי (שם מדעי: Pseudonaja textilis) הוא מין של נחש ארסי ממשפחת הפתניים החי באוסטרליה ודרום גינאה החדשה והוא נחשב לאחד מהנחשים הקטלניים ביבשת.

== מאפיינים ==
פתן זה יכול להגיע לאורך 1.5-2 מטרים, כשהשיא הוא 2.4 מטר והוא בעל קשקשים חומים, חומים-בהירים או שחורים עם בטן בצבע קרם או צהוב. המבנה שלו דק יחסית אך הראש רחב. לנחש עיניים גדולות שחורות, לסת רחבה שבה שיני ארס המופנים קדימה ולשון מפוצלת ורודה.

נחש זה מצוי במגוון גדול של בתי גידול, למעט יערות סבוכים, ביניהם סוואנות, ערבות עשב, מדבריות, בתות, אזורי סלעים, ביצות ואף בחופים, בתחום שבין דרום גינאה החדשה למזרח ודרום אוסטרליה עד ומערבה עד קימברלי. הם נמצאים במקרים רבים סביב חוות חקלאיות, בהם הם מחפשים עכברים, מה שהופך את המפגש ביניהם לאדם לגבוה.

הנחש פעיל במשך היום והוא צד באמצעות הארס החזק שלו מיני יונקים קטנים כמו מכרסמים (בעיקר עכבר הבית), ארנבונים וחיות כיס קטנות, עופות וביציהם, מיני זוחלים אחרים לרבות נחשים אחרים וכמה דו-חיים, לרבות קרפדת הקנים הרעילה. למרות שמדובר בנחש ארסי הוא גם נוטה לעטוף ולהיכרך על טרפו כמו נחשי פיתון, כדי להתגבר עוד יותר על הטרף. התברר שהפתנים הקטנים ניזונים יותר מנטרפים בעלי דם קר בעוד המבוגרים והגדולים ניזונו בעיקר מנטרפים בעלי דם חם.

==ארס==
זהו אחד הנחשים הקטלניים ביותר באוסטרליה לאדם, ארסי מעט פחות מהמין טאיפן פנים-יבשתי שהמפגש עימו נדיר יותר. הוא אחראי ליותר מ-60% ממקרי המוות באוסטרליה מהכשות נחשים. ארס הפתן החום הוא המוטוקסי, הוא גורם לפגיעה חמורה בקרישת הדם והוא יכול לעצור את פעילות הלב במהירות. נחש ממוצע מייצר כ-4 מיקרוגרם ארס בכל הכשה, אך הפרטים הגדולים ביותר יכולים להזריק עד 53 מיקרוגרם של ארס בכל הכשה. דבר זה הופך אותם לקטלניים בהרבה מהרגיל. עם זאת קיים נסיוב לארס.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אלברט גינטר
קטגוריה:פתניים
קטגוריה:אוסטרליה: זוחלים
קטגוריה:בעלי חיים שתוארו ב-1854
קטגוריה:בעלי חיים בערבות אוסטרליה
Only Human

Only Human (בעברית: רק אדם) הוא האלבום האולפן הרביעי של זמרת הפופ הבריטית שריל. האלבום יצא לאור ב-7 בנובמבר 2014, על ידי חברת התקליטים פולידור רקורדס.

==רקע==
בתחילת חודש יולי 2013, העלתה קול תמונה שהיא מקליטה באולפן לעמוד האינסטגרם שלה עם כיתוב: "בחזרה להאהבה האמיתית הראשונה שלי". בתחילת ספטמבר 2013, דווח כי קול עשויה לשתף פעולה עם חברת הלהקה ניקולה רוברטס אשר הופיע איתה בעבר ב-Girls Aloud.

בנוסף לכך, שריל עבדה עם הזמרת סיה על מספר רצועות מתוך האלבום תוך שסיפרה כי: "כששמעתי את היצירות שלה לראשונה, הן היו מלאות באישיות ובתוכן, האמנית הזו היא פשוט גאון, אני שמחה שיש לי את ההזדמנות לעבוד איתה".

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)
|זהב
|200,000
|}

== היסטוריית יציאות ==
{| class="wikitable"
!מדינה
!תאריך יציאה
!פורמט
!חברת תקליטים
!גרסה
!מקור
|-
!אירלנד
| rowspan="2" |7 בנובמבר 2014
|תקליטור • הורדה דיגיטלית
| rowspan="3" |פולידור
| rowspan="7" |סטנדרטית • דלוקס
|
|-
!אוסטרליה
|הורדה דיגיטלית
|
|-
!בריטניה
|10 בנובמבר 2014
| rowspan="2" |תקליטור • הורדה דיגיטלית
|
|-
!גרמניה
| rowspan="3" |14 בנובמבר 2014
|יוניברסל מיוזיק
|
|-
!אוסטרליה
|תקליטור
| rowspan="3" |פולידור
|
|-
!ניו זילנד
| rowspan="2" |תקליטור • הורדה דיגיטלית
|
|-
!ספרד
|18 בנובמבר 2014
|
|}

== קישורים חיצוניים ==

== הערות שוליים ==

קטגוריה:אלבומי שריל קול
קטגוריה:אלבומים באנגלית
קטגוריה:אלבומי חברת פולידור רקורדס
בת עמי לא תחשה

בַּת עַמִּי לֹא תֶחֱשֶׁה הוא פיוט מסוג סליחה (מהתת-סוג "פזמון") שחובר לתפילת מנחה של יום הכיפורים על ידי הפייטן רבי בנימין בן אברהם ממשפחת הענווים. הסליחה חוברה במקור לתפילת מנחה של יום הכיפורים, ובמקום זה היא נאמרת גם כיום לפי המנהג האיטליאני.

במנהגי אשכנז לא התקבלה הסליחה למנחה של יום הכיפורים, אולם לאחר התפתחותו של מנהג אמירת סדר יום כיפור קטן, הנאמר אף הוא בתפילת המנחה, הוכנס הפזמון לסדר זה ונאמר כיום בקהילות רבות מדי חודש בתפילת מנחה של יום כיפור קטן.

== תוכן הפיוט ==
הנושא המרכזי בפיוט הוא הזכרת זכותם של שלושת האבות – אברהם, יצחק ויעקב, שעבורם יגן עלינו ה'. כיוון שבמקורו, נועד הפיוט לתפילת מנחה של יום כיפור, לאחר אמירת סדר העבודה, על כן נושא-המשנה השזור בכל בתי הפיוט הוא עבודת הכהן הגדול ביום הכיפורים בבית המקדש, ובפרט הקטרת הקטורת בקודש הקדשים.

שלושת האבות מוזכרים בפיוט בהיבטים המתקשרים לעבודת בית המקדש, וכך חוברים שני נושאי הפיוט לאחד. הפיוט מזכיר כי אברהם, לפי חז"ל, תיקן את תפילת שחרית הנאמרת במקום קרבן תמיד של שחר; יצחק התרצה לה' ככהן גדול בעת עבודת יום הכיפורים, במעשה העקדה או בתפילת המנחה שתיקן; ויעקב לן בהר המוריה, בו ייבנה המקדש.

במסגרת נושא המשנה מספר הפייטן על העבודה ומיצר על ביטולה עם חורבן הבית, ולצד הצער מדגיש כי בעוונותינו נחרב הבית, וה' צדיק בדינו עמנו. על כן, כנסת ישראל , כלומר תפילה, ולפיכך מייחל הפייטן לקב"ה כי ; נמשיך ונתקן את מעשינו, ביָדעֵנוּ כי , ואולי ימחל לנו ה' וישיב לנו את העבודה בבית המקדש השלישי, עם ביאת המשיח.

== מבנה הפיוט ==
הפיוט הוא בעל שישה בתים, כאשר הראשון משמש כפתיח. כל אחד מחמשת הבתים הבאים הוא בן שמונה צלעות, שבסופן חוזר הרפרן: , הרומז לתפילת המנחה לה יועד הפיוט במקורו. כל אחת מהצלעות היא בת שש תנועות. בראשי הבתים חתום שם המחבר: בנימן. חריזתו של הפיוט ייחודית ויוצאת דופן, כאשר בכל בית מעוצבת חריזה פנימית כאשר שש הצלעות הראשונות מחורזות זו עם זו לסירוגין (הצלע הראשונה עם השלישית והחמישית, השנייה עם הרביעית והשישית), הצלע השביעית מחורזת עם קודמתה, והשמינית מחורזת בחריזה חיצונית זהה בכל הבתים ותואמת את הרפרן. שתי הצלעות האחרונות בכל בית הן תמיד פסוק מקראי או פרפרזה על פסוק.

=== אמצעים אמנותיים ===
* חריזה מוקפדת ומשקל צלעות שווה.
* אקרוסטיכון: האותיות שבתחילת כל שורה יוצרות את חתימת המחבר, בנימן.
* האישים המוזכרים בפיוט מצוינים רק כינויים, ולא בשמותיהם: אברהם מכונה "נְשִׂיא אֱלֹהִים הַנֶּאֱמָן, רֹאשׁ צוּרִים אֵיתָנַי"; יצחק הוא "יְחִידוֹ"; יעקב קרוי "מְפַלֵּל יוֹשֵׁב אֹהֶל"; הכהן הגדול הוא "אִישׁ לָקַח מְלֹא חָפְנָיו קְטוֹרֶת סַמִּים דַּקָּה".
* הצגת הנושא הפיוט כבר בבית הראשון: בקשת הרחמים מה', במקום עבודת בית המקדש שאיננה.
* הפיוט עשיר בהרמזים מקראיים.

==קישורים חיצוניים==

== הערות שוליים ==

קטגוריה:סליחות
קטגוריה:יום כיפור קטן
קטגוריה:פיוטי יום הכיפורים
דוד טורפדו 2 S

דוד טורפדו 2 S (בספרדית: David Torpedo 2 S) היא מכונית מיקרו בתצורת תלת אופן, קבריולה מתוצרת יצרנית הרכב הספרדית David אשר יוצרה בין השנים 1954–1957.

=="דוד טורפדו 2 S"==

* מפעל היצרן מוקם בברצלונה.
* יוצרו 75 יחידות.
* תלת אופן - 1 גלגל מקדימה, 2 גלגלים מאחור.
* 2 דלתות.
* מספר נוסעים: 2+2.
* מנוע קדמי.
* מנוע בנזין מחזור שתי פעימות.
* מתלים - מתלה קדמי - קפיץ עלים, מתלה אחורי - קפיץ אחורי.
* מערכת חשמל - 6 וולט.
* קיבולת מכל דלק: גרסת 18 ליטר, גרסת 25 ליטר.
* מרווח גחון מהקרקע - 20 ס"מ.

===סדרות===
* "דוד טורפדו 2 S".
* ""דוד טורפדו 2a"".

== תמונות ==
<gallery mode="packed" heights="150">
קובץ:David 2a Serie 1955 b.JPG | "דוד טורפדו 2a", שנת 1955 
קובץ:David 2a Serie 1955.JPG | "דוד טורפדו 2a", שנת 1955 
קובץ:Microcotxe David Torpedo de 1955.JPG | "דוד טורפדו 2a", שנת 1955 
קובץ:Ctoxe històric a l'Edifici David 02.JPG | דוד טורפדו, שנת 1957
</gallery>
<gallery mode="packed" heights="130">
קובץ:Emblem David 1954.JPG | לוגו היצרן "דוד" (שנת 1954)
קובץ:Característiques del David Torpedo.JPG | מפרט היצרן של סדרת "דוד טורפדו" (בספרדית)
</gallery>

==ראו גם==
* מכונית מיקרו

== קישורים חיצוניים ==

* 

== הערות שוליים ==

קטגוריה:מכוניות מיקרו
קטגוריה:מכוניות קבריולה
קטגוריה:מכוניות תלת אופן
קטגוריה:דגמי מכוניות שהושקו ב-1954
קטגוריה:מכוניות ספרדיות
בבוט

בבוט (בהונגרית: Babót) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית בבוט קטנה משמעותית, מ-1,219 תושבים בשנת 1990 עד 1,155 תושבים בשנת 2018 (ירידה של כ-5%).

בבבוט חיו מעט יהודים.
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|41
|1,997
|-
|1910
|23
|
|-
|1920
|14
|
|-
|1930
|8
|
|-
|1941
|8
|1,608
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=15042 נתוני הכפר באתר הלמ"ס ההונגרי]

==הערות שוליים==

קטגוריה:הונגריה: כפרים
Time (שיר של יוזרי ומאימונה)

"Time" (בעברית: זמן) הוא שירו של הזמר הבלארוסי יוזרי בהשתתפות הכנרית הבלארוסית מאימונה . השיר ייצג את בלארוס באירוויזיון 2015.

== באירוויזיון ==
בלארוס התחרתה בחצי גמר הראשון ב-19 במאי 2015 כשיר מספר 11 (מתוך 16) אחרי הונגריה ולפני רוסיה. למרות הציפיות מהשיר בהימורים (מקום 9 בחצי הגמר), השיר כשל ולא עלה לגמר. מאוחר יותר התגלה כי סיים במקום ה-12 עם 39 נקודות בלבד.

==קישורים חיצוניים==

== הערות שוליים ==

קטגוריה:שירי אירוויזיון 2015
קטגוריה:שירי בלארוס באירוויזיון
קטגוריה:שירים על זמן
קוני פרובוס

קורנליה (קוני) פרובוס (בגרמנית: Cornelia Froboess; נולדה ב-28 באוקטובר 1943) היא שחקנית וזמרת גרמנייה.

==ביוגרפיה==
פרובוס נולדה בברנדנבורג כקורנליה, ב-1951 כילדה התפרסמה כזמרת עם השיר "Pack die Badehose ein" (ארוז את בגד הים שלך), השיר עסק בחבורת ילדים ההולכים לשחות, שם השיר נהפך למילה נרדפת להליכה לשחייה.

ב-1951 גם הופיעה לראשונה בקולנוע בסרט הפשע "Sündige Grenze".

ב-1960 הייתה בתפקיד הראשי בקומדיה המוזיקלית "Conny and Peter Make Music".

ב-1961 שיחקה בסרט "Mein Mann, das Wirtschaftswunder" העוסק בנס הכלכלי והשפעתו על החברה הגרמנית.

ב-1962 ייצגה את גרמניה באירוויזיון עם השיר "Zwei kleine Italiener" והייתה במקום השישי, בשנה זו גם הופיעה בתפקיד קטן בקומדיה של ז'אן רנואר " Le Caporal épinglé".

ב-1982 שיחקה בסרטו של ריינר ורנר פאסבינדר "ורוניקה ווס".

ב-1997 גילמה את אמו של טיל שווייגר בסרט "Knockin' on Heaven's Door".

==קישורים חיצוניים==

* [http://baumbaueractors.com/actor/cornelia-froboes/ פרופיל] באתר baumbaueractors

קטגוריה:שחקניות קולנוע וטלוויזיה גרמניות
קטגוריה:נציגי גרמניה באירוויזיון
קטגוריה:משתתפי אירוויזיון 1962
קטגוריה:גרמניות שנולדו ב-1943
קטגוריה:גרמנים שנולדו ב-1943
לאסוף את השברים

לאסוף את השברים הוא שמו של קמפיין הנערך על ידי יד ושם לשם איסוף חפצים אישיים מהשנים שקדמו למלחמת העולם השנייה, בתקופת השואה, מהחיים במחנות העקורים ומיד לאחר המלחמה. 

פריטים שנאספו כוללים זיכרונות, עדויות, שמות של נספים בשואה וניצולי שואה, קטעי וידאו, עבודות אמנות, מכתבים, מסמכים, חפצים, יומנים ותצלומים. 

נכון לנובמבר 2021, כ-14,000 איש תרמו ליד ושם יותר מ-315,000 פריטים, כולל כ-185,000 מסמכים, יותר מ-120,000 תצלומים, כ-5,500 חפצים, 785 יצירות אמנות וכ-200 סרטי מקור.

תערוכה המציגה את הקמפיין וחלק מהפריטים נפתחה ביד ושם ביום השואה הבינלאומי בשנת 2013.

== קישורים חיצוניים ==
* "[https://www.yadvashem.org/he/gathering-fragments.html לאסוף את השברים]" באתר יד ושם

== הערות שוליים ==

קטגוריה:יד ושם
קטגוריה:חקר השואה
סטריז'בקה

סטריז'בקה (באוקראינית: Стрижавка; בפולנית: Strzyżawka; ברוסית: Стрижавка) היא יישוב עירוני במחוז ויניציה באוקראינה, השוכן באזור פודוליה ובו כ-9,000 תושבים.

== היסטוריה ==
ארמון גרוכולסקי (נהרס)
היישוב נוסד בשנת 1552. עד חלוקת פולין היה היישוב חלק מאזור ברסלב בפרובינציית פולין של הכתר הפולני באיחוד הפולני-ליטאי. האציל הפולני מיכל גרוכולסקי (Michał Grocholski) ייסד ארמון קלאסיציסטי ביישוב, אך זה נהרס ב-1918.

==יהודי היישוב==
בסטריז'בקה חיו יהודים ככל הנראה מתחילת המאה ה-18. ב-1847 גרו במקום 1,186 יהודים ובסוף המאה ה-19 היו ביישוב 795 יהודים, שהיוו מעל שליש מאוכלוסיית היישוב. הם נפגעו בשנות מלחמת האזרחים ברוסיה, מספר יהודים נרצחו ובתים נבזזו. רבים מהשרידים עזבו את סטריז'בקה בחיפוש אחר אפשרויות תעסוקה טובות יותר ברוסיה, ובשנות העשרים חיו ביישוב כ-400 יהודים בלבד. עם זאת, בשנות השלושים היה בסטריז'בקה בית ספר יהודי.

ערב מלחמת העולם השנייה הקהילה מנתה כ-300 יהודים. יחידות של הארמייה השישית של הוורמאכט כבשו את סטריז'בקה ב-19 ביולי 1941, במהלך מבצע ברברוסה. כמה עשרות יהודים הצליחו להימלט מזרחה לפני הכיבוש, או שגויסו לצבא האדום.

כעבור זמן לא רב הוחלו מגבלות עם היהודים: הוקם מעין גטו, נאסר עליהם לעזוב את סטריז'בקה, הם היו צריכים להסתובב עם טלאי צהוב וחלקם נשלחו לעבודות כפייה. חלק מיהודי סטריז'בקה גויסו לשם בניית מפקדת ורוולף של הוורמכט בסוף 1941. כחלק מההכנות להקמת המפקדה נסקרו "איומים פוטנציאליים" באזור והנאצים הגיעו למסקנה שהיהודים בסטריז'בקה יכולים לאיים על המפקדה. בהתאם לכך ב-10 בינואר 1942 הגרמנים הכינו בור גדול מחוץ לסטריז'בקה, הביאו אליו את היהודים ורצחו כ-200 מהם. בימים שלאחר מכן הגרמנים ומשטרת העזר האוקראינית איתרו עוד כ-15 יהודים שנרצחו גם הם.

סטריז'בקה שוחררה בידי הצבא האדום ב-19 במרס 1944. באתר הטבח נבנתה אנדרטת זיכרון.

==קישורים חיצוניים==

* 
* 

== הערות שוליים ==

קטגוריה:מחוז ויניצה: ערים
עבדו דיאלו

עבדו דיאלו (בצרפתית: Abdou Diallo; נולד ב-4 במאי 1996) הוא כדורגלן צרפתי-סנגלי, המשחק בעמדת הבלם באל-ערבי ובנבחרת סנגל.

== קריירת מועדונים ==
===מונקו והשאלה לזולטה ורכם===
דיאלו נולד בטור שבצרפת, למשפחה ממוצא סנגלי. אחיו הצעיר של דיאלו הוא הכדורגלן איברהים דיאלו. ושיחק במחלקות הנוער של הקבוצות האזוריות, עד בשבגיל 15 הצטרף לאקדמיית הנוער של מונקו. ב-28 במרץ 2014 חתם דיאלו על חוזהו המקצועני הראשון, כאשר במעמד החתימה אמר עליו ואדים וסיליב, ש"הוא מתאים באופן מושלם לפרויקט שלנו. יש לו כישרון רב, ואנחנו מקווים שהוא ימשיך להתפתח יחד עם השחקנים הנהדרים שיש לנו במונקו". ב-14 בדצמבר באותה שנה ערך דיאלו את הופעת הבכורה שלו במועדון, שהחליף את ברנרדו סילבה בתוספת הזמן של הניצחון של קבוצתו על אולימפיק מארסיי. ביוני 2015 הושאל דיאלו לזולטה ורכם למשך עונת 2015–2016, שם גם נוסה בעמדות ההתקפה - בהן כבש שלושה שערים ב-33 הופעות ליגה באותה עונה. בסיום אותה עונה חזר למונקו, ובעונה העוקבת הופיע בחמישה משחקים וזכה באליפות הליגה.

===מיינץ===
ב-14 ביולי 2017, חתם דיאלו במיינץ מהבונדסליגה לחוזה של חמש שנים. ב-9 בספטמבר כבש דיאלו את שערו הראשון במדי המועדון במסגרת הליגה, בניצחון 1–3 על באייר לברקוזן. גם בעונה זו, נוסה דיאלו במגוון עמדות - בקישור ובהגנה, ופתח ב-27 משחקי ליגה.

===בורוסיה דורטמונד===
ב-26 ביוני 2018, חתם דיאלו על חוזה בדורטמונד לחמש שנים, כאשר למיינץ שולמו 28 מילוני אירו תמורתו. בריאיון לאחר החתמתו אמר שעוסמאן דמבלה שכנע אותו לחתום בקבוצה. ב-15 בספטמבר אותה שנה, כבש דיאלו את שערו הראשוו במדי השוורצגלבן בניצחון 1–3 על איינטרכט פרנקפורט.

===פריז סן-ז'רמן===
ב-16 ביולי 2019 חתם דיאלו בפריז סן-ז'רמן לחמש שנים, ותמורתו קיבלה דורטמונד 32 מיליון אירו.

ב-1 בספטמבר 2022 הושאל לר.ב. לייפציג.

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

== סגנון משחק ==
דיאלו משחק בדרך כלל במרכז ההגנה. המנהל המקצועי של מיינץ, רוון שרודר, אמר עליו כי "הוא חזק בהגנה וחכם באתגר". מיכאל זורק, שמשמש באותו תפקיד בבורוסיה דורטמונד, אמר כי הוא "בלם מודרני, חזק ואינטליגנטי" וכי הוא יכול לשחק "עמוק יותר בהגנה ואף בקישור ההגנתי".

== תארים ==
;מונקו
*אליפות צרפת: 2016/2017

;פריס סן ז'רמן
*אליפות צרפת: 2019/20,2021/2022
*הגביע הצרפתי: 2019/2020, 2020/2021
*הסופר קאפ הצרפתי: 2019, 2020, 2022
*גביע הליגה הצרפתית: 2019/2020

==קישורים חיצוניים==

==הערות שוליים==

קטגוריה:כדורגלנים צרפתים
קטגוריה:כדורגלנים סנגלים
קטגוריה:בלמי כדורגל צרפתים
קטגוריה:בלמי כדורגל סנגלים
קטגוריה:כדורגלני מונקו
קטגוריה:כדורגלני זולטה ורכם
קטגוריה:כדורגלני מיינץ 05
קטגוריה:כדורגלני בורוסיה דורטמונד
קטגוריה:כדורגלני פריז סן-ז'רמן
קטגוריה:כדורגלני ר.ב. לייפציג
קטגוריה:כדורגלני אל-ערבי (קטר)
קטגוריה:כדורגלני נבחרת סנגל
קטגוריה:צרפתים ממוצא סנגלי
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:ספורטאים צרפתים בבלגיה
קטגוריה:ספורטאים צרפתים בגרמניה
קטגוריה:ספורטאים זרים בקטר
קטגוריה:ספורטאים סנגלים בבלגיה
קטגוריה:צרפתים שנולדו ב-1996
קטגוריה:סנגלים שנולדו ב-1996
ניצב (חרב)

ניצב חרב
ניצב הוא כינוי לחלק החרב המשמש לאחיזה.

==תיאור==
במרכז הניצב נמצאה הידית, בה אוחזים. 

בקצה התחתון הייתה גולה כבדה, שמכונה "תפוח ניצב" (pommel). בחרבות דקירה מאוחרות שימשה הגולה גם לאיזון משקל הלהב ולאפשר תמרון נוח יותר בדקירה. כמו כן, הגולה יכולה גם להמם אדם במכה על הראש.

בקצה הקרוב ללהב ניצבת השמורה. לשמורה היו שתי מטרות: למנוע מהיד להחליק על הלהב ולמנוע מלהב היריב לפגוע ביד,. לחרבות שונות היו שמורות שונות: לחרבות האבירים של ימי הביניים היו שמורות בצורת מוט אופקי שיצר צלב עם הלהב והידית (cross-guard), לחרבות היפניות היו שמורות בצורת מלבן או אליפסה שהקיף את הלהב (Tsuba) ואילו לחרבות הדקות והקלות (יחסית לחרבות ימי הביניים) של המאה ה-17 ואילך (חרב סיף או רפייר) השמורה הייתה מעין "סלסלה" שעטפה את היד וכללה קשת פלדה שהגנה גם על פרקי האצבעות.

==חמרי גלם==
ניצבי החרבות מיוצרים בדרך כלל מעץ או מתכת, בעבר יוצרו ניצבים מחומרים נוספים כמו שנהב. ידית הניצב מחופה בחומר מונע החלקה, בעבר היו משתמשים לכך בעור וכיום משתמשים גם בגומי. לצורת הניצב החרב ועיצובו הייתה משמעות רבה בהוכחת דרגתו של הנושא אותה.

==גלריית תמונות==
<gallery>
תמונה:Maestro Line Epée de Guerre 02.jpg|שמורה בצורת צלב בחרב ארוכה מימי הביניים
תמונה:Koiguchi-wo-kiru drawing.jpg|ניצב ושמורה של חרב יפנית
תמונה:Rapier mg 3370-no shadows.jpg|שמורה משוכללת של חרב רפייר
תמונה:English heavy cavalry sword mg 3465.jpg|שמורה בצורת "סלסלה" של חרב פרשים אנגלית
</gallery>

==קישורים חיצוניים==

קטגוריה:חרבות
טקס פרסי האקדמיה הבריטית לקולנוע ה-32

טקס פרסי האקדמיה הבריטית לקולנוע ה-32 שמעניקה האקדמיה הבריטית לאמנויות הקולנוע והטלוויזיה, נערך בשנת 1979 בלונדון, בו הוענקו פרסים לסרטים הטובים ביותר של שנת 1978.

== זוכים ומועמדים ==
=== הסרט הטוב ביותר ===
 ג'וליה 
* אקספרס של חצות
* מלחמת הכוכבים - פרק 4: תקווה חדשה
* מפגשים מהסוג השלישי

=== השחקן הטוב ביותר ===
 ריצ'רד דרייפוס – דירה לשניים 
* פיטר יוסטינוב – מוות על הנילוס
* אנתוני הופקינס – קסם
* בראד דייוויס – אקספרס של חצות

=== השחקנית הטובה ביותר ===
 ג'יין פונדה – ג'וליה 
* מרשה מייסון – דירה לשניים
* אן בנקרופט – נקודת מפנה
* ג'יל קלייבורג – אשה לא נשואה

=== השחקן הטוב ביותר בתפקיד משנה ===
 ג'ון הרט – אקספרס של חצות 
* ג'ייסון רוברדס – ג'וליה
* פרנסואה טריפו – מפגשים מהסוג השלישי
* ג'ין הקמן – סופרמן

=== השחקנית הטובה ביותר בתפקיד משנה ===
 ג'רלדין פייג' – רגשות 
* אנג'לה לאנסברי – מוות על הנילוס
* מגי סמית' – מוות על הנילוס
* מונה וושבורן – סטיבי

=== הבמאי הטוב ביותר ===
 אלן פארקר – אקספרס של חצות 
* סטיבן ספילברג – מפגשים מהסוג השלישי
* פרד זינמן – ג'וליה
* רוברט אלטמן – A Wedding

=== התסריט הטוב ביותר ===
 ג'וליה – אלווין סרג'נט 

=== המוזיקה הטובה ביותר ===
 מלחמת הכוכבים - פרק 4: תקווה חדשה – ג'ון ויליאמס 

==קישורים חיצוניים==

== הערות שוליים ==

קטגוריה:טקסי פרס באפט"א
קטגוריה:1979 בממלכה המאוחדת
ז'אן בפטיס פיילן

ז'אן- בפטיס פיילן (בגרמנית: Jean-Baptist Feilen; 29 במאי 1904 – 25 בדצמבר 1991) היה קומוניסט גרמני, מחסידי אומות העולם, שהציל במלחמת העולם השנייה יהודי ממוות בידי הנאצים.

== קורות חיים ==
ז'אן-בפטיס פיילן, נודע בכינויו "מטיס", היה ממתנגדי השלטון הנאצי ופעיל בשורות המפלגה הקומוניסטית הגרמנית. עקב פעילותו זו הוא נאסר מספר פעמים. בשנת 1933 נאסר על ידי הגסטפו ובשנת 1937 נשלח למחנה הריכוז בוכנוואלד.

== פעילות בתקופת השואה להצלת יהודים ==
בעת שהותו במחנה הריכוז, הכיר פיילן אסיר יהודי בשם אמיל אלפרין, שכונה על ידי האסירים דמיטרי והחליט להחביאו בחדר הכביסה ובמרתף במחנה. יום אחד, אחד הקצינים במחנה הבחין באמיל והחליט לחקור את פיילן האם ראה אותו, אך פיילן לא הסגיר את אמיל אלא הצליח לשכנע את הקצין, שאמיל נפצע ופונה לבית החולים ומשם לא חזר. הוא שכנע את הקצין שאכן אמיל נספה אבל מאז הפכה הסתרתו של אמיל להרבה יותר קשה. למרות זאת הצליח פיילן להחביא את אמיל עד שחרור המחנה על ידי צבא ארצות הברית ב-1 באפריל 1945. פיילן סיכן את חיו בשביל יהודי שלא הכיר. במשך כמעט שנה התמיד במאמציו להסתיר את אמיל מפני הנאצים תוך כדי שהוא משקר לקצינים. גם כשהדברים התחילו להסתבך הגביר פיילן את מאמציו להסתיר את אמיל. אסיר נוסף שסייע בהסתרתו של אמיל היה אוקראיני צעיר בשם ניקיטה וואבודה.

== לאחר המלחמה ==
משנת 1946 עד 1958 היה פעיל בתפקידי ניהול בתחום הכלכלה בתורינגיה ובפרנקפורט. מ־1958 עד 1965 במועצת הסחר ב- Beograd / SFR יוגוסלביה. לאחר מכן עד 1973 במשרות שונות בסחר החוץ של גרמניה המזרחית והיה גם חבר בוועדה הבינלאומית למחנה בוכנוואלד. פיילן ואמיל נשארו בקשר עד למותו של פיילן ב-1 בינואר 1991.

== הכרה והנצחה ==
ב-6 בנובמבר 2005 הוכר כחסיד אומות העולם ושמו נחקק בקיר הכבוד בגן חסידי אומות העולם ביד-ושם. ניקיטה וואבודה, שעזר לפיילן להציל את אמיל הוכר גם הוא כחסיד אומות העולם באותו תאריך. הטקס התקיים באוקראינה.

== לקריאה נוספת ==
.Hackett, David A., ed. Der Buchenwald-Report: Bericht über das Konzentrationslager Buchenwald bei Weimar. CH Beck, 2010

== הערות שוליים ==

קטגוריה:גרמנים חסידי אומות העולם
קטגוריה:גרמנים שנולדו ב-1904
קטגוריה:גרמנים שנפטרו ב-1991
מרטין דהינדן

מרטין דהינדן (בגרמנית: Martin Dahinden; נולד ב-8 בינואר 1955) הוא דיפלומט שווייצרי שכיהן כשגריר שווייץ בארצות הברית בשנים 2014–2019.

==ביוגרפיה==
דהינדן נולד בציריך, הוא סיים את הדוקטורט שלו בכלכלה באוניברסיטת ציריך.

לפני שהצטרף לשירות הדיפלומטי הוא הועסק בבנק ובבית הוצאה לאור. ב-1987 החל <ref></ref>לעבוד במשרד החוץ השווייצרי. הוא עבד במספר שגרירויות וגם בנציגות שווייץ בארגון האומות המאוחדות. בשנים 1991–1995 הוא עבד במטה משרד החוץ. בשנת 1996 החל לעבוד ב. במהלך הקריירה הארוכה שלו בשירות הדיפלומטי בשווייץ, מילא מטלות בפריז, לאגוס (ניגריה), ניו יורק, בריסל, ז'נבה וברן.

בשנת 2014 התמנה לשגריר שווייץ בארצות הברית במקום מנואל סאגר. ב-2019 יצא לגמלאות והוחלף על ידי ז'אק פיטלו.

==קישורים חיצוניים==

* [http://www.allgov.com/news/appointments-and-resignations/switzerlands-ambassador-to-the-united-states-who-is-martin-dahinden-150103?news=855260 ביוגרפיה]

==הערות שוליים==

קטגוריה:בוגרי אוניברסיטת ציריך
קטגוריה:שגרירי שווייץ
קטגוריה:שגרירים בארצות הברית
קטגוריה:שווייצרים שנולדו ב-1955
תלבשי לבן

"תלבשי לבן" הוא פזמון שכתבה והלחינה נעמי שמר ובוצע על ידי הדודאים והפרברים. הם ביצעו אותו במופע המשותף שלהם שהועלה ב-1985 במועדון החמאם ביפו.
לימים השורה "בקיץ הזה תלבשי לבן" שומש בהשאלה ככותרת בהקשר לחתונות שמתרחשות בקיץ.

== רקע וכתיבת השיר ==
השיר יועד ליוסי בנאי, אך זה ויתר עליו. הוא נכתב על ידי נעמי שמר בשנת 1984 לקראת הבחירות לכנסת האחת עשרה, עבור אלבום משותף של צמד הדודאים (ישראל גוריון ובני אמדורסקי) וצמד הפרברים (יוסי חורי ואורי הרפז), שנקרא "הדודאים והפרברים". השיר הוקלט ופורסם בשנת 1985, לאחר הבחירות.

לפי מקור אחר, הביצוע המוכר של הפרברים והדודאים לא היה הביצוע הראשון של השיר, אלא נעמי שמר נתנה את השיר במקור ליוסי בנאי, שאף הקליט לו ביצוע, שלא כל-כך הצליח<ref name=":0"></ref>.

השיר "בקיץ הזה תלבשי לבן" התפרסם בביצועם המשותף של "הדודאים" ו"הפרברים". יוסי חורי, מצמד הפרברים, מספר שבאחת ההופעות המשותפות לשני הצמדים, הוא מצא את השיר בתיק הגיטרה של ישראל גוריון, שם ישב כמה חודשים. חורי התלהב מיופיו של השיר: "היה לי ברור שאנחנו שרים את זה ביחד, בגלל שהופענו ביחד באותה תקופה"<ref name=":0" />.

בשנת 2009 הקליט יגאל בשן את השיר עבור אלבומו "פגישה לאין קץ".

== קישורים חיצוניים ==
* 
* 
* עופר גביש, [https://www.gavisho.com/תלבשי-לבן תלבשי לבן], באתר של עופר גביש
* תווים במילים לשיר [https://tavimilim.com/songs.php?song=39 תלבשי לבן], באתר [https://tavimilim.com/ תווימילים]
*"[https://blog.nli.org.il/sipur-shemer-lavan/ בקיץ הזה תלבשי לבן": נעמי שמר בוחרת באהבה - אתר הספרנים - בלוג הספרייה הלאומית]

== הערות שוליים ==

קטגוריה:שירי 1985
קטגוריה:שירי הפרברים
קטגוריה:שירי הדודאים
קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר